(6489) Голевка

Голевка () — сайёраки сангии нисбатан ба Замин наздик, рақами тартибиаш 6489; ба гурӯҳи астероидҳои барои Замин хатарноки аполлонҳо ва оилаи Алинда мансуб аст.

Аз сабаби калон будани экссентриситети мадораш голевка хатти ҳаракати Замин ва Миррихро бурида гузашта, ба мадори Муштарӣ наздик мешавад. Голевка соли 1991 аз тарафи Э. Хелин дар расадхонаи Паломари ИМА кашф гардида, аз ҳамон сол мушоҳида мешавад. Номи голевка аз ҳиҷоҳои аввали марказҳои алоқаи кайҳонии дурмасофа, ки дар Голдстоун (Gol), Евпатория (Ev) ва Касима (Ka) ҷойгир шуда, сигналҳои минакси (эхосигналҳои) астероидро қабул карда буданд, гирифта шудааст. Арзи голевка қариб 500 м, вазнаш 210 млрд кг (яъне зичии он 2,7 г/см3) аст. Хатти мадории Г. ҳангоми ба Замин нисбатан наздик шуданаш (16 млн км) пурра омӯхта шудааст.

 Эзоҳ 

 Сарчашма 


Гурӯҳ:Сайёракҳо